cyanic-selkie/wikianc huggingface dataset:
Φιλικούντι
Το Φιλικούντι (Filicudi) είναι ένα μικρό ηφαιστειογενές νησί της νότιας Ιταλίας, το δεύτερο δυτικότερο του συμπλέγματος των Αιολίδων. Ο πληθυσμός του ανέρχεται σε 235 κατοίκους (απογραφή 2001 ), οι οποίοι πολλαπλασιάζονται το καλοκαίρι.
Προέλευση του ονόματος
''Για την ιστορία της περιοχής, βλ. Ιστορία των Αιολίδων Νήσων''
Η ονομασία προέρχεται από παραφθορά του λατινικού Phoenicusa, το οποίο με τη σειρά του προέρχεται από το αρχαίο ελληνικό «Φοινικούσσα». Έτσι είχαν ονομάσει το νησί κατά την αρχαϊκή εποχή οι πρώτοι Έλληνες έποικοι, επειδή το είχαν βρει γεμάτο από χαμαίροπες, ένα είδος φοίνικα.
Καθημερινή ζωή
Το Φιλικούντι υπάγεται διοικητικά στο Λίπαρι, από το οποίο απέχει 24 ναυτικά μίλια. Μαζί με το γειτονικό Αλικούντι, είναι τα δύο λιγότερο επηρεασμένα από το σύγχρονο τρόπο ζωής νησιά των Αιολίδων - συνδέθηκε με το ηλεκτρικό δίκτυο μόλις το 1986. Διαθέτει δύο μικρά λιμάνια, το Πόρτο και το Πεκορίνι Μάρε. Το δεύτερο χρησιμοποιείται συνήθως όταν τα πλοία δεν μπορούν να δέσουν στο Πόρτο λόγω κακών καιρικών συνθηκών.
Παλαιότερα μοναδική πηγή εσόδων ήταν η μικρή γεωργική παραγωγή, η οποία κυριαρχείται από την κάππαρη και τα σύκα. Παραδόξως, αν και νησιώτες οι κάτοικοι δεν ασχολούνται με την αλιεία παρά μόνο κάποιοι ερασιτεχνικά.
Σήμερα το εισόδημα των ντόπιων εξασφαλίζεται κυρίως από τον τουρισμό που ξεκίνησε να αναπτύσσεται μετά την άφιξη του ηλεκτρισμού. Πέρα από τις παραλίες, βασικοί προορισμοί είναι η Φόσα Φέλτσι (Fossa Felci, ο κώνος του -σβησμένου εδώ και 35.000 χρόνια- ηφαιστείου), η ανασκαφή του νεολιθικού οικισμού στο Κάπο Γκρατσιάνο και το μικρό αρχαιολογικό μουσείο, παράρτημα του κεντρικού Μουσείου των Αιολίδων που εδρεύει στο Λίπαρι. Στο μουσείο φιλοξενούνται τα σπουδαιότερα ευρήματα της ανασκαφής, δείγματα μιας εποχής που στις Αιολίδες δέσποζε η επεξεργασία του οψιανού.
Κατηγορία:Αιολίδες Νήσοι Κατηγορία:Ηφαιστειογενή νησιά
Molten Corporation
Η Molten Corporation (ιαπωνικά: 株式会社モルテン, Kabushiki-gaisha Moruten) είναι μία ιαπωνική εταιρεία αθλητικού εξοπλισμού και εξαρτημάτων αυτοκινήτων που εδρεύει στη Χιροσίμα.
Η Molten είναι επίσης ο επίσημος παραγωγός μπαλών πετοσφαίρισης της USA Volleyball και των πρωταθλημάτων πετοσφαίρισης NCAA ανδρών και γυναικών.
Ιστορία
Μόνο έξι χρόνια μετά την ίδρυσή της, οι μπάλες καλαθοσφαίρισης, πετοσφαίρισης και ποδοσφαίρου της Molten ήταν οι επίσημες μπάλες των Ολυμπιακών Αγώνων του 1964 στο Τόκιο. Η Molten ήταν η επίσημη μπάλα καλαθοσφαίρισης στους Ολυμπιακούς Αγώνες του Λος Άντζελες (1984), της Σεούλ (1988), της Βαρκελώνης (1992), της Ατλάντα (1996), του Σίδνεϊ (2000), της Αθήνας (2004), του Πεκίνου (2008), του Λονδίνου (2012) και του Ρίο ντε Τζενέιρο (2016). Οι μπάλες καλαθοσφαίρισης της Molten αποτελούν επίσης την επίσημη μπάλα της Διεθνούς Ομοσπονδίας Καλαθοσφαίρισης (FIBA) για πάνω από 30 χρόνια, με αποκορύφωμα τη χρήση στο Παγκόσμιο Πρωτάθλημα Καλαθοσφαίρισης Ανδρών και Γυναικών, όπου ήταν η επίσημη μπάλα για πρώτη φορά στους αγώνες της Ιντιανάπολις στις ΗΠΑ τον Αύγουστο του 2002.
Η μπάλα πετοσφαίρισης της Molten έγινε η επίσημη μπάλα για τις εθνικές ομάδες των ΗΠΑ το 1997 και για τις εθνικές ομάδες παίδων και κορασίδων το 2001. Σήμερα, σύλλογοι, περιοχές, λύκεια, κολέγια και τουρνουά σε όλες τις ΗΠΑ χρησιμοποιούν μπάλα πετοσφαίρισης της Molten.
Για τη σεζόν 2006-07, η Molten προμήθευσε μπάλες για την κορυφαία ευρωπαϊκή διοργάνωση καλαθοσφαίρισης, την Ευρωλίγκα, αλλά το οργανωτικό σώμα του πρωταθλήματος, Euroleague Basketball, άλλαξε στη Nike ως προμηθεύτρια μπαλών καλαθοσφαίρισης.
Στην πρώτη της ενασχόληση με το ποδόσφαιρο, η εταιρεία προσέφερε την τεχνολογία της στο πρόγραμμα Adidas Teamgeist και προμήθευσε την επίσημη μπάλα ως παραγωγός πρωτότυπου εξόπλισμού στην Adidas για το Παγκόσμιο Κύπελλο FIFA του 2006. Από το 2012, η Molten προμηθεύει την Αάσκέρτ, μία ποδοσφαιρική ομάδα στο Πρωτάθλημα Αρμενίας.
Ασιατική Συνομοσπονδία Ποδοσφαίρου
Ξεκινώντας από το 2019, η Molten ξεκίνησε την προμήθεια της επίσημης μπάλας αγώνα για όλες τις διοργανώσεις συλλόγων και εθνικών ομάδων της Ασιατικής Συνομοσπονδίας Ποδοσφαίρου (AFC), συμπεριλαμβανομένου του Ασιατικού Κυπέλλου Εθνών 2019. Η Molten Acentec σχεδιάστηκε ειδικά για το Ασιατικό Κύπελλο Εθνών, με βάση τη Vantaggio 5000.
Η μόνη εξαίρεση είναι το ΑΦΚ Τσάμπιονς Λιγκ, όπου η Molten θα προμηθεύει μπάλες αγώνα της Adidas (η Molten είναι ο επίσημος κατασκευαστής και διανομέας των μπαλών ποδοσφαίρου της Adidas στην Ιαπωνία).
ΟΥΕΦΑ Γιουρόπα Λιγκ
Στις 23 Οκτωβρίου 2017, η UEFA ανακοίνωσε ότι η Molten Corporation υπέγραψε μια τριετή συμφωνία για να γίνει ο επίσημος προμηθευτής μπαλών αγώνων για το ΟΥΕΦΑ Γιουρόπα Λιγκ - αντικαθιστώντας την Adidas - για τις σεζόν 2018–19, 2019–20 και 2020–21. Το «Molten UEFA Europa League» είναι το όνομα των επίσημων μπαλών της διοργάνωσης κατά τη διάρκεια της τριετούς σύμβασης. Αυτές οι μπάλες ποδοσφαίρου προέρχονται από τη Molten Vantaggio 5000 - μια υψηλής ποιότητας μπάλα αγώνα εγκεκριμένη από τις FIFA και NFHS - αν και με προσαρμοσμένο σχεδιασμό.
Εξωτερικοί σύνδεσμοι
Κατηγορία:Ιαπωνικά εμπορικά σήματα Κατηγορία:Βιομηχανία καουτσούκ Κατηγορία:Μάρκες αθλητικών ειδών Κατηγορία:Κατασκευαστές αθλητικών ειδών της Ιαπωνίας Κατηγορία:Κατασκευαστές αθλητικών ενδυμάτων Κατηγορία:Λήμματα που περιέχουν κείμενο στα ιαπωνικά
Μάργκαρετ Ντραμπλ
Η ντέιμ Μάργκαρετ Ντραμπλ, λαίδη Χόλροϋντ (Margaret Drabble, Lady Holroyd, γενν. στις 5 Ιουνίου 1939), είναι Αγγλίδα μυθιστοριογράφος, βιογράφος, σεναριογράφος και κριτικός λογοτεχνίας.
Τα έργα της
Η Ντραμπλ έχει δημοσιεύσει μέχρι σήμερα 18 μυθιστορήματα. Το πρώτο της μυθιστόρημα, με τίτλο A Summer Bird Cage, εκδόθηκε το 1963. Το τρίτο της, με τίτλο The Millstone (1965), κέρδισε το λογοτεχνικό Βραβείο John Llewellyn Rhys για νέους συγγραφείς (κάτω των 35 ετών) του 1966, ενώ το Jerusalem the Golden κέρδισε το Βραβείο James Tait Black το 1967.
Θέμα αρκετών μυθιστορημάτων της Ντραμπλ είναι η συσχέτιση της σύγχρονης αγγλικής κοινωνίας με τους απλούς ανθρώπους. Τα τραγικά σφάλματα των ηρώων της αντανακλούν την πολιτικοοικονομική κατάσταση και τους περιορισμούς που θέτει το συντηρητικό περιβάλλον, κάνοντας τον αναγνώστη να συνειδητοποιήσει τα σκοτεινά σημεία μιας φαινομενικά ευημερούσας χώρας. Τα περισσότερα πρωταγωνιστικά πρόσωπα στα έργα της είναι γυναίκες.
Οι ρεαλιστικές περιγραφές των χαρακτήρων της συχνά σχετίζονται με προσωπικές εμπειρίες της συγγραφέως. Π.χ. τα πρώτα μυθιστορήματά της περιγράφουν τη ζωή νεαρών γυναικών κατά τις δεκαετίες του 1960 και του 1970, για τις οποίες υπάρχει σύγκρουση μεταξύ της μητρότητας και των επαγγελματικών και διανοητικών προκλήσεων, ενώ το 1998 το The Witch of Exmoor περιγράφει την αποσυρμένη ύπαρξη μιας ηλικιωμένης συγγραφέως. Παρά το ότι εμπνέεται και από τη δική της ζωή, τα έργα της δεν είναι αυτοβιογραφικά. Εκτός των μυθιστορημάτων, η Ντραμπλ έχει γράψει αρκετά σενάρια, θεατρικά έργα και μία συλλογή διηγημάτων, μη λογοτεχνικά έργα όπως το A Writer's Britain: Landscape and Literature, καθώς και βιογραφίες των Άρνολντ Μπένετ και Άνγκους Γουίλσον. Οι κριτικές μελέτες της περιλαμβάνουν έργα για τον Γουίλιαμ Γουόρντσγουορθ και τον Τόμας Χάρντι. Η Ντραμπλ επιμελήθηκε δύο εκδόσεις του The Oxford Companion to English Literature, του 1985 και του 2000.
Εκτός από τα προαναφερθέντα βραβεία, η Μάργκαρετ Ντραμπλ έχει παρασημοφορηθεί (CBE 1980, DBE 2008) και έχει ανακηρυχθεί επίτιμη διδάκτορας του Πανεπιστημίου του Κέιμπριτζ το 2006.
Προσωπική ζωή
Η Ντραμπλ ήταν παντρεμένη με τον ηθοποιό Κλάιβ Σουίφτ από το 1960 μέχρι το 1975 και απέκτησαν μαζί τρία παιδιά: τον κηπουρό και τηλεοπτικό πρόσωπο Τζο Σουίφτ, τον πανεπιστημιακό, πολιτικό φιλόσοφο και κοινωνιολόγο Άνταμ Σουίφτ και μία κόρη, τη Ρεβέκκα. Το 1982 η Ντραμπλ παντρεύτηκε τον συγγραφέα σερ Μάικλ Χόλροϋντ. Σήμερα οι δυο τους ζουν στο Λονδίνο και στο Σόμερσετ.
Περίφημη είναι στην Αγγλία η μακρόχρονη έριδα της Μάργκαρετ Ντραμπλ με την αδελφή και συνάδελφό της Α.Σ. Μπάιατ, που άρχισε από μία υποτιθέμενη οικειοποίηση ενός οικογενειακού σερβίτσιου τσαγιού, που αναφέρεται σε αυτοβιογραφικό μυθιστόρημά της. Οι δυο αδελφές σπάνια συναντώνται και καμιά τους δεν διαβάζει τα βιβλία της άλλης.
Κρουαζιερόπλοιο
thumb|right|320px|Το σύγχρονο κρουαζιερόπλοιο "Golden Princess" στον λιμένα του [[Πειραιάς|Πειραιά το 2006.]]
Το κρουαζιερόπλοιο, όνομα που προέρχεται εκ του αγγλικού όρου (cruise ship), είναι ειδικής κατηγορίας επιβατηγό πλοίο που πραγματοποιεί κρουαζιέρες (δηλαδή κυκλικά περιηγητικά ταξίδια), βάσει επιμελούς προγράμματος λιμένων προσέγγισης, χωρίς όμως να εκτελούν συγκοινωνιακή γραμμή, ενώ ο ναύλος τους καθορίζεται ελεύθερα, μη υποκείμενος σε ναυλολόγιο, που περιλαμβάνει ενδιαίτηση, ξενάγηση, τροφοδοσία και ψυχαγωγία.
Τις τελευταίες δεκαετίες διαπιστώνεται μια συνεχής αύξηση πραγματοποίησης τέτοιων ταξιδιών, στα οποία και στράφηκαν σχεδόν όλα τα άλλοτε υπερωκεάνεια και όχι μόνο, με αποτέλεσμα την ανάπτυξη ιδιαίτερης ναυτιλίας και επιχειρηματικής δραστηριότητας.
Γενικά τα κρουαζιερόπλοια προσφέρουν ιδιαίτερες ανέσεις (απαιτήσεις) τόσο ως προς τους χώρους ενδιαίτησης των επιβατών, από άποψης εμφάνισης, διακόσμησης, εξοπλισμών και παροχής υπηρεσιών, όσο και ως προς το προσωπικό πλοίο που είναι το πολυπληθέστερο από οποιοδήποτε άλλου τύπου πλοίων, (ίδιου βέβαια εκτοπίσματος) και που προσφέρει συνήθως ξενοδοχειακές υπηρεσίες υψηλού επιπέδου, με κέντρα ψυχαγωγίας, (τηλεόραση, κινηματογράφο, θέατρο, κλαμπ, βιβλιοθήκη, καζίνο κ.λπ.) και χώρους άθλησης (γυμναστήρια, μικρά γήπεδα, κολυμβητήρια), εστιατόρια μέχρι και παροχή ιατρικής βοήθειας με διάθεση ελικοδρομίου. Για όλα αυτά τα παραπάνω δεν θα πρέπει να θεωρείται υπερβολικό όταν τα πλοία αυτά αποκαλούνται "πλωτά ξενοδοχεία" και τα υπερβολικά πολυτελή κρουαζιερόπλοια "πλωτά ανάκτορα".
Σημειώνεται επίσης πως τα πλοία αυτά είναι πλέον συναλλαγματοφόρα για την εθνική οικονομία της Χώρας της οποίας την σημαία φέρνουν.
Η Ελλάδα κατέχει διεθνώς περίοπτη θέση στον τομέα αυτό με την υπό ελληνική σημαία αλλά και τον ελληνόκτητο εμπορικό στόλο των κρουαζιερόπλοιων της, των διαφόρων εταιρειών που έχουν αποκτήσει ομολογουμένως παράδοση και άριστη φήμη στον τομέα αυτόν.
Η πρώτη διεθνής ελληνική "καμπάνια" για την ανάπτυξη της κρουαζιέρας στο Αιγαίο έγινε στη δεκαετία του 1950 όταν ο Βασιλεύς Παύλος και η Βασίλισσα Φρειδερίκη κάλεσαν όλους τους βασιλικούς Οίκους της Ευρώπης σε Αιγιοπελαγιτική κρουαζιέρα με κρουαζιερόπλοιο που παραχώρησε δωρεάν η εταιρεία Ποταμιάνου.
Σήμερα περιοχές που προσελκύουν ιδιαίτερα τα κρουαζιερόπλοια είναι για το καλοκαίρι η Μεσόγειος θάλασσα και για τον χειμώνα η Καραϊβική.
Επίσης, ένα κρουαζιερόπλοιο έχει χώρο για 3.000 άτομα συνήθως, ενώ πολλά έχουν χώρους για πάνω από 4.500 επιβάτες.
558
Η τρέχουσα σελίδα αφορά το έτος 558 κατά το Γρηγοριανό ημερολόγιο
Θάνατοι
Κατηγορία:Έτη
Φαέθων με λευκή ουρά
Ο Φαέθων με λευκή ουρά είναι θαλάσσιο πελαγικό πτηνό της οικογενείας των Φαεθοντιδών, που απαντά στις τροπικές θάλασσες των τριών μεγάλων ωκεανών της υφηλίου. Η επιστημονική ονομασία του είδους είναι Phaethon lepturus και περιλαμβάνει 6 υποείδη.
Ο φαέθων με λευκή ουρά αποτελεί ένα από τα τρία είδη του γένους Φαέθων, κομψών σε εμφάνιση πελαγικών πτηνών που περιπλανώνται στις τροπικές θάλασσες των μεγάλων ωκεανών και έρχονται στη στεριά μόνο για να φωλιάσουν. Είναι το μικρότερο σε μέγεθος από τα τρία είδη φαεθόντων, πιθανόν όμως, το πιο όμορφο.
Ονοματολογία
Ο λατινικός όρος lepturus στην επιστημονική ονομασία του είδους έχει ελληνική προέλευση, «λέπτουρος», με σαφή σημασία και συσχετισμό. Ο όρος περιλαμβάνει ολόκληρη την ουρά και όχι κάποιο εξάρτημά της, όπως συμβαίνει με τα κεντρικά πηδαλιώδη φτερά της ουράς των άλλων δύο ειδών.
Η γενική αγγλική ονομασία για τα 3 μέλη του γένους είναι tropicbirds «πουλιά των τροπικών», με σαφή αναφορά στα -μεσαία- γεωγραφικά πλάτη όπου απαντούν. Στην παλαιά βιβλιογραφία κατονομάζονται ως boatswains «λοστρόμοι», λόγω των δυνατών σφυριγμάτων που αρθρώνουν. Η ονομασία White-tailed tropicbird για το είδος έχει την ίδια αναφορά με τη λατινική, από όπου προήλθε και η ελληνική ονομασία..
Συστηματική Ταξινομική
Το είδος περιγράφηκε για πρώτη φορά από τον Γάλλο ζωολόγο Φρανσουά Ντωντέν (François Marie Daudin, 1774-1804, από τον Μαυρίκιο, το 1802, ως Phaeton (sic) lepturus.
Γεωγραφική κατανομή υποειδών
Ο φαέθων με λευκή ουρά περιπλανιέται στις θερμές, τροπικές θάλασσες των τριών μεγάλων ωκεανών της Γης, ενώ εμφανίζονται και αναπαραγωγικοί πληθυσμοί στην περιοχή της Καραϊβικής. Προτιμάει τα νερά που η θερμοκρασία τους δεν ξεπερνάει τους 22° C.
Στον Ειρηνικό, απαντά από τα δυτικά (Αυστραλία, Πολυνησία) μέχρι τα ανατολικοκεντρικά, ενώ φαίνεται να απουσιάζει από τα ανατολικά προς τις ακτές της Αμερικής. Στον Ινδικό βρίσκεται από τις ακτές της Αφρικής στα δυτικά, μέχρι τις ινδικές ακτές στα βόρεια και την Ινδονησία στα ανατολικά. Στον Ατλαντικό, τέλος είναι διακριτοί δύο πληθυσμοί, ένας στις τροπικές περιοχές που συνδέουν τις ακτές της Βραζιλίας στα δυτικά, με τον Κόλπο της Γουινέας στα ανατολικά και, ένας στην περιοχή της ΚαραΙβικής και των ακτών της ΒΑ. Νότιας Αμερικής.
Τυχαίοι, περιπλανώμενοι επισκέπτες έχουν αναφερθεί, μεταξύ άλλων, από τα ανοιχτά στο Μπενίν, τη Ακτή Ελεφαντοστού και τη Λιβερία, τον Παναμά, τη Νέα Ζηλανδία και το Τιμόρ-Λέστε. Πηγές:
Μορφολογία
thumb|right|440px|Ο φαέθων με λευκή ουρά είναι, ίσως, το πιο κομψό από τα τρία είδη φαέθοντα Όπως όλα τα μέλη της οικογένειας, οι φαέθοντες με λευκή ουρά είναι όμορφα, κομψά πτηνά των τροπικών θαλασσών, που χαρακτηρίζονται από τα επιμηκυσμένα κεντρικά πηδαλιώδη φτερά της ουράς. Το χρώμα τους, όπως στον φαέθοντα με κόκκινο ράμφος είναι λευκό και το μήκος τους φθάνει και, σε μερικές περιπτώσεις, ξεπερνάει το συνολικό μήκος σώματος του πτηνού. Τα φτερά αυτά φθείρονται σχετικά γρήγορα και αντικαθίστανται. Το πτέρωμα των ενηλίκων ατόμων είναι χιονόλευκο στο κάτω μέρος, ενώ το πάνω μέρος του σώματος είναι επίσης λευκό, αλλά έχει μεγάλες μαύρες μπάρες, που φθάνουν μέχρι την περιοχή των ώμων και το ουροπύγιο. Επίσης, διακρίνεται μαύρη ημισεληνοειδής ταινία σε κάθε πλευρά του προσώπου, από την περιοχή των οφθαλμών μέχρι τον τράχηλο. Τα άκρα των πτερύγων στην περιοχή των πρωτευόντων ερετικών φτερών εμφανίζουν λεπτές, μαύρες περιοχές, κάνοντας αντίθεση με την υπόλοιπη λευκή πτέρυγα.
Το ράμφος είναι μεγάλο, οξύληκτο, καμπυλωτό προς τα κάτω, με κίτρινο χρώμα, αν και υπάρχουν αρκετά άτομα με πορτοκαλί ή γκρίζα ράμφη. Οι ταρσοί είναι λευκοπράσινοι, τα πόδια είναι μαύρα, ενώ τα τέσσερα δάκτυλα των ποδιών είναι συνδεδεμένα με μεμβράνη και, τοποθετημένα πολύ πίσω στο σώμα, καθιστώντας δύσκολο έως αδύνατο το περπάτημα, πολλές φορές μάλιστα, τα πουλιά αναγκάζονται να σέρνονται με την κοιλιά. Η ίριδα είναι σκούρα καφέ.
Στο είδος δεν εμφανίζεται κάποιος ιδιαίτερος φυλετικός διμορφισμός, ωστόσο, τα νεαρά άτομα διαφέρουν από τους ενήλικες, επειδή δεν διαθέτουν τα επιμηκυσμένα φτερά της ουράς, το ράμφος τους είναι κτρινοπράσινο και έχουν ελαφρά ραβδωτή ράχη.
Ηθολογία
Όπως όλοι οι φαέθοντες, ο φαέθων με λευκή ουρά είναι έντονα πελαγικό (pelagic) πτηνό, περνώντας το μεγαλύτερο μέρος της ζωής του στην ανοικτή θάλασσα, όπου τρέφεται και αναπαύεται, ενώ πολλές φορές έχει παρατηρηθεί να ακολουθεί τα πλοία.
Κατάσταση πληθυσμού
Ο φαέθων με λευκή ουρά χωρίς να έχει ιδιαίτερα μεγάλο φάσμα κατανομής και μεγάλους πληθυσμούς, χαρακτηρίζεται ως Ελαχίστης Ανησυχίας (LC) από την IUCN. Η τάση των πληθυσμών του, ωστόσο εμφανίζεται καθοδική.
Κουλτούρα
Η φιγούρα του φαέθοντος με λευκή ουρά απεικονίζεται στη σημαία της Νήσου των Χριστουγέννων
Σημειώσεις
i. Η κλίση του ουσιαστικού είναι: ο Φαέθων, του Φαέθον-τ-ος και όχι, του Φαέθον-ος, όπως λανθασμένα καταγράφεται σε κάποια συγγράματα, διότι προέρχεται από τη μετοχή φαέθων του ρήματος φαέθω (βλ. Ονοματολογία). Αυτό φαίνεται και από την οικογένεια του πτηνού, Φαεθοντίδες και, όχι Φαεθονίδες, όπως θα ήταν στην άλλη περίπτωση.
Πηγές
Κατηγορία:Φαεθοντίδες
Νοτιοανατολική περιφέρεια Ρουμανίας
Η  Νοτιοανατολική περιφέρεια (Sud Est) είναι μία από τις οκτώ, κατά γεωγραφική θέση, περιφέρειες της Ρουμανίας, εξ ου και η ονομασία της, που δημιουργήθηκαν το 1998. Καταλαμβάνει το νοτιοανατολικό τμήμα της χώρας και πρωτεύουσά της είναι η Κωστάντζα. Είναι η μόνη περιφέρεια της Ρουμανίας που βρέχεται από θάλασσα.
Επαρχίες
Η Νοτιοανατολική περιφέρεια αποτελείται από έξι επαρχίες. Αυτές είναι:
Εξωτερικοί σύνδεσμοι
Κατηγορία:Περιφέρειες της Ρουμανίας
Βαλτική Λίγκα (καλαθοσφαίριση)
Οι ομάδες που συμμετείχαν στη Βαλτική Λίγκα συμμετείχαν και στις ευρωπαϊκές διοργανώσεις όσο και στα εθνικά τους πρωταθλήματα. Οι ομάδες που καταλάμβαναν τις πρώτες θέσεις, την επόμενη περίοδο αγωνίζονταν μόνο στη φάση των πλέι-οφ και παράλληλα συμμετείχαν στη Γεντίναϊα Λίγκα.
Διοικητική διαίρεση Περιφερειακής Ενότητας Σύρου
Στον παρακάτω κατάλογο αναφέρονται οι δήμοι, οι δημοτικές ενότητες, οι τοπικές κοινότητες και οι οικισμοί της Περιφερειακής Ενότητας Σύρου.
Βαλτική Λίγκα (καλαθοσφαίριση)
Εξωτερικοί σύνδεσμοι
Κατηγορία:Διεθνείς διασυλλογικές διοργανώσεις καλαθοσφαίρισης Κατηγορία:Διοργανώσεις καλαθοσφαίρισης στην Ευρώπη Κατηγορία:Διοργανώσεις καλαθοσφαίρισης ανδρών
Διοικητική διαίρεση Περιφερειακής Ενότητας Σύρου
Η Περιφερειακή Ενότητα Σύρου έχει πληθυσμό 21.507 κατοίκους.
Δήμος Σύρου - Ερμούπολης
Έδρα του Δήμου είναι η Ερμούπολη και ιστορική έδρα η Άνω Σύρος. Ο Δήμος Σύρου - Ερμούπολης έχει μόνιμο πληθυσμό 21.507 κατοίκους. Στο δήμο περιλαμβάνονται:
Δημοτική Ενότητα Άνω Σύρου [ 3877 ]
-
Μολπαδία
Πηγές
Μολπαδια Μολπαδια
Τζούντο στους Ολυμπιακούς Αγώνες
Το τζούντο είναι από τα νεότερα ολυμπιακά αθλήματα, αφού μπήκε στις Ολυμπιάδες το 1964 στο Τόκιο. Το 1968 στο Μεξικό δεν ήταν στο πρόγραμμα. Μπήκε οριστικά το 1972 στο Μόναχο. Από το 1992 στη Βαρκελώνη διεξάγονται και αγώνες γυναικών.
Χαρακτηριστικά
Στο τζούντο, όπως σε όλα τα αθλήματα σωματικής δύναμης, οι αθλητές αγωνίζονται σε κατηγορίες ανάλογα με το βάρος τους. Το 1964 υπήρχαν τρεις κατηγορίες Το 1972 έγιναν πέντε και από το 1980 έγιναν επτά κατηγορίες βάρους. Επίσης, ως το 1984 υπήρχε μια επιπλέον κατηγορία ανοιχτή για όλους τους αθλητές ανεξαρτήτως βάρους.
Επτά κατηγορίες βάρους υπάρχουν και στις γυναίκες.
Κατηγορίες
Σημειώση: Από το 1964 ως το 1984 εκτός από τις κατηγορίες βάρους υπήρχε και η ανοιχτή κατηγορία (όπεν), στην οποία συμμετείχαν οι αθλητές ανεξαρτήτως σωματικού βάρους.
Ελληνικά μετάλλια
Η Ελλάδα έχει κατακτήσει μόνο ένα χρυσό μετάλλιο στο άθλημα.
Κατηγορία:Αθλήματα στους Θερινούς Ολυμπιακούς Αγώνες Κατηγορία:Τζούντο
Αρναούτη Χανίων
Η Αρναούτη είναι μία βραχονησίδα κοντά στη βόρεια ακτή της Κρήτης στο Αιγαίο Πέλαγος. Βρίσκεται λίγο βόρεια από τη νήσο Ήμερη Γραμβούσα και νότια από το βράχο Βαλέντι. Διοικητικά ανήκει στο δήμο Κισσάμου, στην περιφέρεια Κρήτης.
Κατηγορία:Ελληνικές βραχονησίδες Κατηγορία:Ακατοίκητα νησιά Κατηγορία:Νησίδες της Κρήτης
559
Η τρέχουσα σελίδα αφορά το έτος 559 κατά το Γρηγοριανό ημερολόγιο
Θάνατοι
Κατηγορία:Έτη
Μάχη του Κάμλαν
Η μάχη του Κάμλαν είναι γνωστή ως η τελευταία μάχη του Βασιλιά Αρθούρου, οπότε και σκοτώθηκε ή τραυματίστηκε θανάσιμα κατά τη μάχη. Καθώς τα στοιχεία που αναφέρονται στη συγκεκριμένη μάχη προέρχονται συνήθως από μύθους ή λαϊκές παραδόσεις, που εντάσσονται κατά κύριο λόγο στον Αρθουριανό κύκλο, ιστορικοί αμφισβητούν τη μάχη αυτή καθεαυτή.
Σύμφωνα με τις ουαλικές παραδόσεις, η μάχη ήταν αποτέλεσμα της έριδας ανάμεσα στον Αρθούρο και το Μέντροντ (Μόρντρεντ), που με τη σειρά της είχε τις ρίζες της σε διαμάχη μεταξύ της συζύγου του Αρθούρου, Γκουίνεβιρ (Gwenhwyfar), και της αδερφής της, Γκουίνεβακ (Gwenhwyfach).
Η πρώτη εμφάνιση της μάχης του Κάμλαν στη λεγόμενη αρθουριανή λογοτεχνία είναι σε μια καταχώρηση για το έτος 537, όπου δεν προσδιορίζεται αν Αρθούρος και Μόρντρεντ ήταν σε αντίπαλα στρατόπεδα:
Εμίλ Σκόντα
Ο Εμίλ Ρίτερ φον Σκόντα (Emil Ritter von Škoda, Πίλσεν, 19 Νοεμβρίου 1839 - Αμστέτεν, Αυστρία 8 Αυγούστου 1900) ήταν Τσέχος αυτοκινητοβιομήχανος, ιδρυτής της φερώνυμης αυτοκινητοβιομηχανίας.
Έκανε σπουδές μηχανολογίας στη Γερμανία και έγινε διευθυντής ενός εργοστασίου στο Πίλσεν. Το εν λόγω εργοστάσιο αποκτήθηκε από τον ίδιο το 1866 και σύντομα εξελίχθηκε σε μεγάλη βιομηχανική μονάδα στην Ευρώπη.
Κατά τον Πρώτο και το Δεύτερο Παγκόσμιο Πόλεμο το εργοστάσιο του Σκόντα ειδικεύτηκε στη μαζική παραγωγή όπλων. Το 1925 άρχισε να παράγει τα ομώνυμα αυτοκίνητα. Το 1991 η Σκόντα περιήλθε στον έλεγχο του Ομίλου Volkswagen.
Εξωτερικοί σύνδεσμοι
Κατηγορία:Τσέχοι επιχειρηματίες Κατηγορία:Αυτοκίνητο
Νυκτόβιο ζώο
Ως νυκτόβιο χαρακτηρίζεται ένα ζώο το οποίο δραστηριοποιείται κατά τη διάρκεια της νύχτας και κοιμάται κατά τη διάρκεια της ημέρας. Ζώα με αντίθετη συμπεριφορά χαρακτηρίζονται ως ημερόβια, ενώ η ενδιάμεση κατάσταση δραστηριότητας κατά το δειλινό είναι αρκετά κοινή. Κάποια είδη είναι δραστήρια και την ημέρα και τη νύχτα. Η νυκτόβια ζωή μπορεί να θεωρηθεί μία μορφή διαφοροποίησης οικοθέσεων, όπου η οικοθέση ενός είδους δεν διαφοροποιείται από τους πόρους αλλά από τον χρόνο. Μπορεί ακόμα να θεωρηθεί και ως μορφή απόκρυψης, προσαρμογή για την αποφυγή ή την ενίσχυση της θήρευσης. Υπάρχουν και άλλοι λόγοι για την υιοθέτηση νυκτόβιας συμπεριφοράς, όπως η προφύλαξη από τη θερμότητα της ημέρας. Αυτό ισχύει κυρίως στις ερήμους, όπου η υιοθέτηση νυκτόβιας συμπεριφοράς από πολλά ζώα, τα προστατεύει από την απώλεια πολύτιμου νερού κατά τη διάρκεια της θερμής και ξηρής ημέρας. Αυτή η προσαρμογή ενισχύει την ωσμορρύθμιση.
Παραπομπές
Κατηγορία:Οικολογία Κατηγορία:Ύπνος Κατηγορία:Θήρευση
Νότια περιφέρεια Ρουμανίας
Η  Νότια περιφέρεια (Sud) είναι μία από τις οκτώ, κατά γεωγραφική θέση, περιφέρειες της Ρουμανίας, εξ ου και η ονομασία της, που δημιουργήθηκαν το 1998. Καταλαμβάνει το νότιο τμήμα της χώρας και πρωτεύουσά της είναι το Καλαράσι και μεγαλύτερη πόλη το Πλοέστι
Επαρχίες
Η Νότια περιφέρεια αποτελείται από επτά επαρχίες. Αυτές είναι:
Εξωτερικοί σύνδεσμοι
Κατηγορία:Περιφέρειες της Ρουμανίας
Μόλουρος
Στην ελληνική μυθολογία με το όνομα Μόλουρος είναι γνωστός ένας γιος του Αχαιού ήρωα του Τρωικού Πολέμου Αρίσβαντα. Ο Μόλουρος ήταν αδελφός του Λεωκρίτου. Ο Μόλουρος απήγαγε τη σύζυγο του Υεττού από το Άργος. Τότε ο Υεττός σκότωσε τον Μόλουρο.
Πηγές
Μολουρος Κατηγορία:Αρχαίοι Αχαιοί
Φεστιβάλ Κινηματογράφου Καννών 1966
Το 19ο Φεστιβάλ Κινηματογράφου των Καννών πραγματοποιήθηκε από τις 5 έως τις 20 Μαΐου του 1966.
Σ' αυτό το φεστιβάλ δόθηκε τιμητικό βραβείο στον Όρσον Γουέλς για το σύνολο της προσφοράς του στον κινηματογράφο. Ο σκηνοθέτης παρουσίασε εκτός συναγωνισμού τον Φάλσταφ. Η κλασική ταινία του Γουέλς, που κέρδισε το βραβείο της 20ης επετείου του Φεστιβάλ Καννών, αποτελεί μία συρραφή αποσπασμάτων των έργων του Ουίλλιαμ Σαίξπηρ Ερρίκος ο 4ος, Οι εύθυμες κυράδες του Γουίντσορ, Ερρίκος ο 5ος και Ριχάρδος ο 2ος, αλλά και βασίζεται στο θεατρικό έργο Πέντε βασιλιάδες που πρωταγωνίστησε ο Γουέλς σε ηλικία μόλις 25 ετών.
Το μεγάλο βραβείο μοιράστηκαν δύο σκηνοθέτες: ο νεώτερος έως τότε κάτοχος του τίτλου, ο 28χρονος Κλοντ Λελούς, για το Ένας άντρας και μια γυναίκα και ο Ιταλός Πιέτρο Τζέρμι για το Κυρίες και Κύριοι. Η ταινία του Αλέν Ρενέ Ο πόλεμος τελείωσε αποβλήθηκε από το διαγωνιστικό πρόγραμμα κατ' απαίτησιν της ισπανικής κυβέρνησης, η οποία εμφανίστηκε ενοχλημένη από το θέμα, ενώ η Καλόγρια του Ζακ Ριβέτ, ελεύθερη απόδοση του μυθιστορήματος του Ντενί Ντιντερό, προκάλεσε το θρησκευτικό συναίσθημα ορισμένων. Το μεγάλο ωστόσο γεγονός του φεστιβάλ ήταν η πρεμιέρα του Δόκτωρ Ζιβάγκο, με πρωτοφανή κοσμοσυρροή.
Το βραβείο καλύτερου ηθοποιού έλαβε επάξια ο Πιερ Όσκαρσον για το ρόλο του στην ταινία Η πείνα (Sult). Το βραβείο καλύτερης ηθοποιού έλαβε η Βανέσα Ρεντγκρέιβ για το ρόλο της στην ταινία Μόργκαν, ο τρελός εραστής, όπου υποδύθηκε ένα πλουσιοκόριτσο που μόλις έχει χωρίσει τον εκκεντρικό και ελαφρώς διαταραγμένο σύζυγό της Μόργκαν, αλλά δε μπορούσε να αντισταθεί στη γοητεία του.
Στο διαγωνιστικό τμήμα προβλήθηκαν, μεταξύ άλλων, οι ταινίες Άλφι, ο Σατράπης του Λιούις Γκίλμπερτ, Οι γενναίοι του Μπρανκαλεόνε του Μάριο Μονιτσέλι και η Φλογισμένη σάρκα του Τόνι Ρίτσαρντσον.
Στο πλαίσιο του φεστιβάλ προβλήθηκε η ελληνική ταινία Διπλοπενιές, η οποία πραγματοποίησε καλές αγορές και έκανε καριέρα στο εξωτερικό με τον τίτλο Dancing The Syrtaki. Στην εβδομάδα κριτικής προβλήθηκε και η ταινία Το μπλόκο. Ανεπίσημη συμμετοχή είχε και η ταινία Το χώμα βάφτηκε κόκκινο.
Παραπομπές
Κατηγορία:Φεστιβάλ κινηματογράφου Καννών
Βαθύρεμα Εύβοιας
Το Βαθύρεμα ή Βαθύρευμμα  είναι πολύ μικρός ημιορεινός οικισμός στην Περιφερειακή Ενότητα Εύβοιας σε υψόμετρο 206 μέτρα. Βρίσκεται προς τα νότια και ανατολικά της Εύβοιας σε απόσταση 36 χλμ. Β.-ΒΔ. από την Κάρυστο και 26 χλμ.(οδηγικά) Α.-ΝΑ. από τα Νέα Στύρα. Ως οικισμός αναφέρεται επίσημα το 2001 να απογράφεται στο τότε Τοπικό Διαμέρισμα Νέων Στύρων του δήμου Στυρέων. Σύμφωνα με το πρόγραμμα Καλλικράτης, μαζί με τα Νέα Στύρα, το Δήλησο, τη Ζωοδόχο Πηγή, τα Κελλιά και τις Κουβέλλες αποτελούν την τοπική κοινότητα Νέων Στύρων που υπάγεται στη δημοτική ενότητα Στυρέων του Δήμου Καρύστου και σύμφωνα με την απογραφή του 2011 απογράφεται 1 μόνο κάτοικος.
Παραπομπές
Κατηγορία:Χωριά του νομού Εύβοιας Κατηγορία:Δήμος Καρύστου
Λουδοβίκος Α΄ της Ορλεάνης
Ο Λουδοβίκος των Βαλουά ή Λουδοβίκος Α΄ της Ορλεάνης (Γαλλική γλώσσα : Louis Ier d'Orleans, 13 Μαρτίου 1372 – 23 Νοεμβρίου 1407) ήταν δούκας της Ορλεάνης (1392 - 1407), δούκας της Τουραίνης (1386 - 1392) και κόμης του Μπλουά (1397 - 1407). Υπήρξε ο δεύτερος γιος του βασιλιά της Γαλλίας Καρόλου Ε΄ και της Ιωάννας της Βουργουνδίας, νεώτερος αδελφός του βασιλιά της Γαλλίας Καρόλου ΣΤ΄.
Διαδοχή σε Ουγγαρία, Πολωνία και Νάπολη
Ο Λουδοβίκος αρραβωνιάστηκε την Αικατερίνη διάδοχο στον θρόνο της Ουγγαρίας. Ο Λουδοβίκος και η Αικατερίνη είχαν πολλές ελπίδες να γίνουν βασιλείς τόσο στην Ουγγαρία όσο και στην Πολωνία αφού ο πατέρας της Αικατερίνης Λουδοβίκος Α΄ της Ουγγαρίας δεν είχε γιους. Ο πατέρας της Αικατερίνης σχεδίασε να παραδώσει στην κόρη του τα δικαιώματα του στο Στέμμα της Νεαπόλεως και στην Κομητεία της Προβηγκίας, θα τους βοηθούσε η άτεκνη ξαδέλφη του Ιωάννα Α΄ της Νάπολης. Ο πρόωρος θάνατος ωστόσο της μικρής Αικατερίνης (1378) διέκοψε όλες τις διαπραγματεύσεις. Η μητέρα της Ελισάβετ της Βοσνίας ξεκίνησε διαπραγματεύσεις με τον πατέρα του Λουδοβίκου με στόχο να τον παντρεύσει με την κόρη της Μαρία της Ουγγαρίας παρά το γεγονός ότι ήταν αρραβωνιασμένη με τον Σιγισμούνδο του Λουξεμβούργου. Ο Ούγγρος και ο Γάλλος βασιλεύς υποστήριζαν διαφορετικούς πάπες, αυτό ήταν μεγάλο πρόβλημα, η χήρα βασίλισσα Ελισάβετ το αγνόησε (1384), αδιαφόρησε για τις θρησκευτικές διαφορές και διέκοψε τον αρραβώνα της κόρης της με τον Σιγισμούνδο. Ο Αντίπαπας Κλήμης Ζ΄ έδωσε άδεια για την απαλλαγή στον αρραβώνα ανάμεσα στον Σιγισμούνδο και τον Λουδοβίκο, ακολούθησε τον Απρίλιο του 1385 ο αρραβώνας ανάμεσα στον Λουδοβίκο και τη Μαρία. Η Ουγγρική αριστοκρατία δεν αναγνώρισε τον Λουδοβίκο και ο Πάπας Ουρβανός ΣΤ΄ διέταξε την ακύρωση του αρραβώνα. Σε πέντε μήνες ο Σιγισμούνδος επιτέθηκε στην Ουγγαρία με στρατό και παντρεύτηκε τη Μαρία με τη βία ακυρώνοντας τα όνειρα του Λουδοβίκου να γίνει βασιλιάς της Ουγγαρίας.
Ο ρόλος του στη βασιλική αυλή
Είχε σημαντικό ρόλο στον Εκατονταετή πόλεμο, γιατί ο βασιλιάς αδελφός του λόγω της τρέλας του, δεν ήταν ικανός να κυβερνήσει. Ο Κάρολος ΣΤ΄ που υπέφερε από προβλήματα σχιζοφρένειας υπέστη την πρώτη ισχυρή κρίση (1392), η βασίλισσα Ισαβέλλα συγκάλεσε Συμβούλιο αντιβασιλείας (1393) με πρόεδρο τον Λουδοβίκο (1393). Ο Λουδοβίκος Α΄ διεμάχετο -για την αντιβασιλεία και την επιτήρηση των παιδιών τού βασιλιά- με τον Ιωάννη τον Ισχυρό, δούκα της Βουργουνδίας. Ήταν ένας ισχυρός εμφύλιος πόλεμος, που κλόνισε το κράτος. Ο Λουδοβίκος Α΄ είχε το μεγαλύτερο πλεονέκτημα, λόγω της απευθείας στενής συγγένειας με τον ίδιο τον βασιλιά, αλλά μια υπόθεσή του με τη βασίλισσα Ισαβέλλα της Βαυαρίας τον έκανε πολύ αντιδημοφιλή. Τα παιδιά του βασιλιά τα επόμενα χρόνια απήχθησαν πότε από τη μια μεριά, πότε από την άλλη μέχρι να δοθεί τελικά στον Ιωάννη η κηδεμονία του Δελφίνου Λουδοβίκου και η αντιβασιλεία. Ο Λουδοβίκος του Βαλουά δεν εγκατέλειψε ποτέ τις προσπάθειες του για την αντιβασιλεία, σαμπόταρε όλες τις ενέργειες του Ιωάννη όπως και την προσπάθεια του να ανεβάσει τους φόρους για να υπερασπιστούν το Καλαί από τους Άγγλους. Ο Λουδοβίκος και ο Ιωάννης απειλούσαν ανοιχτά ο ένας τον άλλον μέχρι την εποχή που τους συμφιλίωσε ο ηλικιωμένος θείος τους Ιωάννης του Μπερί. Σε μια εκδήλωση τον "χορό των καιόμενων ανδρών" κατηγορήθηκε ότι 4 χορευτές κάηκαν ζωντανοί με δική του ευθύνη, άλλοι δύο κατόρθωσαν να γλυτώσουν.
Δολοφονία
Οι δύο αντίπαλοι δούκες συναντήθηκαν στο Παρίσι την Κυριακή 20 Νοεμβρίου 1407 για να ανταλλάξουν όρκους συμφιλίωσης. Σε τρείς μόλις μέρες ο Λουδοβίκος του Βαλουά δολοφονήθηκε βίαια στους δρόμους του Παρισιού ενώ ανέβαινε στο άλογο του από 7 μασκοφόρους ανθρώπους του Ιωάννη, επικεφαλής ένας υπηρέτης του δούκα, άλλος ένας συνοδός του τραυματίστηκε. Ο Ιωάννης ο Άφοβος είχε έντονη υποστήριξη από τον πληθυσμό του Παρισιού και το Πανεπιστήμιο, δεν μετάνιωσε ποτέ για τον φόνο. Τα επόμενα χρόνια ξέσπασε ο Εμφύλιος πόλεμος Βουργουνδών και Αρμανιάκ, ένας σκληρός εμφύλιος που θα ρημάξει τη Γαλλία τα επόμενα 28 χρόνια και θα λήξει με τη "Συνθήκη του Άρρας" (1435).
Οικογένεια
Νυμφεύτηκε το 1389 τη Βαλεντίνα Βισκόντι, κόρη του Τζαν Γκαλεάτσο Βισκόντι δούκα του Μιλάνου και παιδιά του ήταν:
Από μία μη νόμιμη σχέση του με τη Μαριέττα του Ανγκιέν είχε ένα φυσικό τέκνο:
Πηγές
Κατηγορία:Οίκος των Βαλουά Κατηγορία:Δούκες της Ορλεάνης Κατηγορία:Κόμητες του Μπλουά Κατηγορία:Κόμητες του Ανγκουλέμ Κατηγορία:Πρόσωπα του Εκατονταετούς Πολέμου Κατηγορία:Κόμητες του Σουασόν Κατηγορία:Δούκες του Βαλουά
Ράντιτς Μπόζιτς
Βιογραφια
Έφυγε από την τουρκοκρατούμενη Σερβία για την Ουγγαρία όπου έλαβε φέουδα τις πόλεις της Σόλυμου και της Λίππα από τον Βλαντισλάβο Β΄ της Ουγγαρίας. Πήρε μέρος στον ουγγροΣερβικό Στρατό που πέρασε στη Σερβία το 1502 και έκαψε τις βάσεις του οθωμανικού στρατού στο Κλάδοβο, Βιντίν και Νικόπολη.
Πηγές
Κατηγορία:Δεσπότες της Σερβίας Κατηγορία:Δεσποτάτο της Σερβίας
Νοτιοδυτική περιφέρεια Ρουμανίας
Η  Νοτιοδυτική περιφέρεια (Sud Vest) είναι μία από τις οκτώ, κατά γεωγραφική θέση, περιφέρειες της Ρουμανίας, εξ ου και η ονομασία της, που δημιουργήθηκαν το 1998. Καταλαμβάνει το νότιοδυτικό τμήμα της χώρας και πρωτεύουσά της είναι η Κραϊόβα
Επαρχίες
Η  Νοτιοδυτική περιφέρεια αποτελείται από πέντε επαρχίες. Αυτές είναι:
Εξωτερικοί σύνδεσμοι
Κατηγορία:Περιφέρειες της Ρουμανίας
561
Η τρέχουσα σελίδα αφορά το έτος 561 κατά το Γρηγοριανό ημερολόγιο
Θάνατοι
Κατηγορία:Έτη
Lost in Alphaville
Κομμάτια
Όλα τα κομμάτια γράφτηκαν από τον Matt Sharp
Διοικητική διαίρεση Περιφερειακής Ενότητας Τήνου
Στον παρακάτω κατάλογο αναφέρονται οι δήμοι, οι δημοτικές ενότητες, οι τοπικές κοινότητες και οι οικισμοί της Περιφερειακής Ενότητας Τήνου.
Η Περιφερειακή Ενότητα Τήνου έχει πληθυσμό 8636 κατοίκους.
Δήμος Τήνου
Έδρα του Δήμου είναι η Τήνος και ιστορική έδρα ο Πάνορμος. Ο Δήμος Τήνου έχει μόνιμο πληθυσμό 8636 κατοίκους. Στο δήμο περιλαμβάνονται:
Δείτε επίσης
Τηνου
Διαμαγνητισμός
thumb|right|Αιώρηση πυρολυτικού άνθρακα
Τα διαμαγνητικά (diamagnetic) υλικά δημιουργούν ένα επαγόμενο μαγνητικό πεδίο με αντίθετη κατεύθυνση από το εξωτερικά εφαρμοζόμενο μαγνητικό πεδίο και απωθούνται από το εφαρμοζόμενο μαγνητικό πεδίο. Η αντίθετη συμπεριφορά επιδεικνύεται από τα παραμαγνητικά υλικά. Ο διαμαγνητισμός είναι ένα φαινόμενο κβαντικής μηχανικής που συμβαίνει σε όλα τα υλικά· όταν είναι η μόνη συνεισφορά στον μαγνητισμό το υλικό λέγεται διαμαγνήτης. Αντίθετα με τους σιδηρομαγνήτες, οι διαμαγνήτες δεν είναι μόνιμοι μαγνήτες. Η μαγνητική διαπερατότητα τους είναι μικρότερη από μ0, τη διαπερατότητα του κενού. Στα περισσότερα υλικά ο διαμαγνητισμός είναι ασθενές φαινόμενο, αλλά ένας υπεραγωγός απωθεί το μαγνητικό πεδίο πλήρως, εκτός από ένα λεπτό στρώμα στην επιφάνεια.
Οι διαμαγνήτες ανακαλύφθηκαν πρώτα από τον Σέμπαλντ Γιουστίνους Μπρούγκμανς (Sebald Justinus Brugmans) το 1778, ο οποίος παρατήρησε ότι το βισμούθιο και το αντιμόνιο απωθούνταν από μαγνητικά πεδία. Το 1845, ο Μάικλ Φαραντέι έδειξε ότι ήταν μια ιδιότητα της ύλης και κατέληξε ότι κάθε υλικό ανταποκρίνεται (είτε με διαμαγνητικό ή με παραμαγνητικό τρόπο) σε ένα εφαρμοζόμενο μαγνητικό πεδίο. Υιοθέτησε τον όρο διαμαγνητισμός που του πρότεινε ο Γουίλιαμ Χίουελ (William Whewell).
Υλικά
Ο διαμαγνητισμός, σε μεγαλύτερο ή μικρότερο βαθμό, είναι μια ιδιότητα όλων των υλικών και συμβάλει πάντα ασθενώς στην απόκριση του υλικού στο μαγνητικό πεδίο. Για υλικά που επιδεικνύουν μια άλλη μορφή μαγνητισμού (όπως σιδηρομαγνητισμό ή παραμαγνητισμό), η διαμαγνητική συνεισφορά γίνεται αμελητέα. Ουσίες που εμφανίζουν κυρίως διαμαγνητική συμπεριφορά ορίζονται ως διαμαγνητικά υλικά, ή διαμαγνήτες.
Τα αποκαλούμενα διαμαγνητικά υλικά, είναι αυτά που από την καθημερινή μας εμπειρία αντιλαμβανόμαστε ως μη μαγνητικά όπως το νερό, το ξύλο, οι περισσότερες οργανικές ενώσεις όπως το πετρέλαιο και κάποια πλαστικά και πολλά μέταλλα όπως ο χαλκός, και ιδαίτερα τα βαριά μέταλλα με πολλά εσωτερικά ηλεκτρόνια (core electrons), όπως ο υδράργυρος, ο χρυσός και το βισμούθιο.
Οι τιμές της μαγνητικής δεκτικότητας (magnetic susceptibility) των διαφόρων μοριακών τμημάτων λέγονται σταθερές του Πασκάλ.
Η μαγνητική επιδεκτικότητα ορίζεται ως:.
Τα διαμαγνητικά υλικά, όπως το νερό - ή υλικά με βάση το νερό - έχουν μια σχετική μαγνητική διαπερατότητα που είναι μικρότερη ή ίση με 1, και συνεπώς μια μαγνητική επιδεκτικότητα (magnetic susceptibility) μικρότερη από ή ίση με μηδέν.
Αυτό σημαίνει ότι τα διαμαγνητικά υλικά απωθούνται από μαγνητικά πεδία.
Όμως, επειδή ο διαμαγνητισμός είναι μια τόσο ασθενής ιδιότητα, τα αποτελέσματά του δεν παρατηρούνται στην καθημερινή ζωή. Παραδείγματος χάρη, η μαγνητική επιδεκτικότητα των διαμαγνητών όπως το νερό είναι. Το πιο ισχυρό διαμαγνητικό υλικό είναι το βισμούθιο,, αν και ο πυρολυτικός άνθρακας μπορεί να έχει μια επιδεκτικότητα σε ένα επίπεδο. Παρόλα αυτά, αυτές οι τιμές είναι τάξεις μεγέθους πιο μικρές από τον μαγνητισμό που επιδεικνύεται από παραμαγνήτες και διαμαγνήτες. Σημειώστε ότι, επειδή το χv παράγεται από τον λόγο του εσωτερικού μαγνητικού πεδίου προς το εφαρμοζόμενο πεδίο, είναι μια αδιάστατη τιμή.
Όλοι οι αγωγοί επιδεικνύουν έναν ενεργό διαμαγνητισμό, όταν υφίστανται ένα μεταβαλλόμενο μαγνητικό πεδίο. Η δύναμη Λόρεντζ στα ηλεκτρόνια προκαλεί σε αυτά τον σχηματισμό δινορευμάτων ή ρευμάτων Φουκό (eddy currents). Τα δινορεύματα παράγουν κατόπιν ένα επαγόμενο μαγνητικό πεδίο αντίθετο προς το εφαρμοζόμενο, που αντιστέκεται στην κίνηση του αγωγού.
Υπεραγωγοί
Οι υπεραγωγοί μπορεί να θεωρηθούν τέλειοι διαμαγνήτες, επειδή απωθούν όλα τα πεδία (εκτός από ένα λεπτό στρώμα επιφάνειας) λόγω του φαινομένου Μάισνερ. Όμως αυτό το φαινόμενο δεν οφείλεται στα δινορεύματα, όπως στα συνήθη διαμαγνητικά υλικά.
Καμπυλωμένες επιφάνειες νερού
Αν ένας ισχυρός μαγνήτης (όπως ένας υπερμαγνήτης καλύπτεται με ένα στρώμα νερού (που είναι λεπτό συγκρινόμενο με τη διάμετρο του μαγνήτη)) τότε το πεδίο του μαγνήτη απωθεί σημαντικά το νερό. Αυτό προκαλεί ένα ελαφρύ κοίλωμα στην επιφάνεια του νερού που μπορεί να ιδωθεί από την ανάκλασή του.
Αιώρηση (ανύψωση ή μετεωρισμός) (levitation)
Οι διαμαγνήτες μπορούν να αιωρούνται σε σταθερή ισορροπία σε ένα μαγνητικό πεδίο, χωρίς κατανάλωση ενέργειας. Το θεώρημα του Έρνσο (Earnshaw's theorem) φαίνεται να αποκλείει την πιθανότητα της στατικής μαγνητικής αιώρησης. Όμως, το θεώρημα του Έρνσο ισχύει μόνο για αντικείμενα με θετικές επιδεκτικότητες, όπως οι σιδηρομαγνήτες (που έχουν μια μόνιμη θετική ροπή) και οι παραμαγνήτες (που επάγουν μια θετική ροπή). Αυτοί έλκονται στα μέγιστα του πεδίου, που δεν υπάρχουν στον ελεύθερο χώρο. Οι διαμαγνήτες (που επάγουν μια αρνητική ροπή) έλκονται στα ελάχιστα του πεδίου και εκεί μπορεί να υπάρχει ένα ελάχιστο πεδίο σε ελεύθερο χώρο.
Ένα λεπτό κομμάτι από πυρολυτικό γραφίτη, που είναι ένα ασυνήθιστα ισχυρό διαμαγνητικό υλικό, μπορεί να είναι σταθερά αιωρούμενο σε ένα μαγνητικό πεδίο, όπως σε αυτό από μόνιμους μαγνήτες σπανίων γαιών. Αυτό μπορεί να γίνεται με όλα τα συστατικά σε θερμοκρασία δωματίου, κάνοντας μια οπτικά ενεργή επίδειξη του διαμαγνητισμού.
Το Πανεπιστήμιο Ράντμπουντ του Ναϊμέχεν, στην Ολλανδία, έχει εκτελέσει πειράματα όπου το νερό και άλλες ουσίες αιωρήθηκαν επιτυχώς, με πιο θεαματική την αιώρηση ενός ζωντανού βατράχου (δείτε το σχήμα).
Πρόσφατα πειράματα μελέτης της ανάπτυξης πρωτεϊνικών κρυστάλλων έχουν οδηγήσει σε μια τεχνική χρήσης ισχυρών μαγνητών που επιτρέπουν την ανάπτυξη με τρόπους που εξουδετερώνουν τη βαρύτητα της Γης.
Θεωρία
Το θεώρημα Μπορ-Βαν Λούεν (Bohr–van Leeuwen theorem) αποδεικνύει ότι δεν μπορεί να υπάρχει κανένα διαμαγνητικό ή παραμαγνητικό υλικό σε ένα καθαρώς κλασικό σύστημα. Όμως, η κλασική θεωρία για τον διαμαγνητισμό Λανζεβέν δίνει την ίδια πρόβλεψη όπως και η κβαντική θεωρία. Η κλασική θεωρία δίνεται παρακάτω.
Διαμαγνητισμός Λανζεβέν (Langevin)
Η θεωρία διαμαγνητισμού του Λανζεβέν εφαρμόζεται σε υλικά που περιέχουν άτομα με κλειστές στιβάδες (δείτε διηλεκτρικό). Ένα πεδίο με ένταση
Καβιγκάλ Νις Σπορ
Η Καβιγκάλ Νις Σπορ είναι γαλλικός αθλητικός σύλλογος με έδρα την πόλη της Νις. Προέρχεται από την συγχώνευση το 1955 μεταξύ της Καβαγκάλ Νις και της Νις Σπορ. Κάθε τμήμα του συλλόγου είναι ανεξάρτητο των υπολοίπων.
Διαμαγνητισμός
Διαμαγνητισμός Λανζεβέν (Langevin)
B
Καβιγκάλ Νις Σπορ
Την σεζόν 2010-2011, το τμήμα γυναικείου μπάσκετ κατάφερε να πάρει την άνοδο για την LFB, παίρνοντας τη νίκη στον τελικό του Final Four απέναντι στη Ρενς.
Εξωτερικοί Σύνδεσμοι
Κατηγορία:Ιδρύσεις αθλητικών συλλόγων το 1943 Κατηγορία:Ιδρύσεις αθλητικών συλλόγων το 1955 Κατηγορία:Αθλητικοί σύλλογοι Γαλλίας
Διαμαγνητισμός
Διαμαγνητισμός Λανζεβέν (Langevin)
e
και μάζα
m
, επιφέρει μια μετάπτωση Λάρμορ (Larmor precession) με συχνότητα
ω = eB / 2m
. Ο αριθμός των περιστροφών ανά μονάδα χρόνου είναι
ω / 2π
, έτσι το ρεύμα για ένα άτομο με
Z
ηλεκτρόνια (σε μονάδες SI) είναι
. Το μέσο εμβαδόν του βρόχου μπορεί να δοθεί ως, όπου είναι η μέση τετραγωνική απόσταση των ηλεκτρονίων κάθετα προς τον άξονα
z
. Η μαγνητική ροπή είναι συνεπώς
Αν η κατανομή του φορτίου είναι σφαιρικώς συμμετρική, μπορούμε να υποθέσουμε ότι η κατανομή των συντεταγμένων
x,y,z
είναι ανεξάρτητη και όμοια κατανεμημένη (independent and identically distributed). Έπειτα, όπου είναι η μέση τετραγωνική απόσταση των ηλεκτρονίων από τον πυρήνα. Συνεπώς. Αν N είναι ο αριθμός των ατόμων ανά μονάδα όγκου, η διαμαγνητική επιδεκτικότητα (diamagnetic susceptibility) σε μονάδες SI είναι
Στα μέταλλα
Η θεωρία Λανζεβέν δεν εφαρμόζεται στα μέταλλα, επειδή έχουν μη εντοπισμένα (non-localized) ηλεκτρόνια. Η θεωρία του διαμαγνητισμού ενός αερίου ελεύθερων ηλεκτρονίων (free electron gas) λέγεται διαμαγνητισμός Λαντάου (Landau) και θεωρεί αντίθετα το ασθενές αντιδρόν πεδίο που σχηματίζει όταν οι τροχιές τους καμπυλώνονται λόγω της δύναμης Λόρεντζ. Ο διαμαγνητισμός Λαντάου, όμως, πρέπει να αντιπαραβάλλεται με τον παραμαγνητισμό Πάουλι (Pauli paramagnetism), ένα φαινόμενο που σχετίζεται με την πόλωση των σπιν των απεντοπισμένων ηλεκτρονίων.
Εξωτερικοί σύνδεσμοι
Κατηγορία:Μαγνητισμός
Ελάτη Τρικάλων
Η Ελάτη ή Τύρνα είναι ορεινό χωριό με 406 κατοίκους (απογραφή 2011) της Δημοτικής Ενότητας Αιθήκων του Δήμου Πύλης στο Νομό Τρικάλων. Βρίσκεται στο νότιο τμήμα της οροσειράς της Πίνδου, σε απόσταση 31 χλμ από την πόλη των Τρικάλων και 13 από την πόλη της Πύλης. Το χωριό είναι χτισμένο αμφιθεατρικά μέσα σε δάσος από έλατα, σε ύψος 921 μ.(κέντρο),στο όρος Κερκέτιο (Κόζιακας).
Αναφορές σχετικά με την χρονολογία ίδρυσης δεν υπάρχουν αλλά, σύμφωνα με την παράδοση, κατοικήθηκε λίγα χρόνια μετά την άλωση της Κωνσταντινούπολης. Αυτό μαρτυρούν και τα διάφορα Βυζαντινά ευρήματα. Η σημερινή θέση του χωριού είναι νέα. Το χωριό, πριν το 1943, βρισκόταν δυτικότερα και προς το ποτάμι. Το χρόνο αυτό κάηκε από τούς Γερμανούς.
Η Ελάτη βρίσκεται κοντά στο χιονοδρομικό κέντρο του Περτουλίου και γνωρίζει μεγάλη τουριστική ανάπτυξη τα τελευταία χρόνια. Έχει τουριστική κίνηση όλο το χρόνο και είναι απο τα πιο τουριστικά χωριά του Ορεινού Όγκου της Πύλης. Σήμερα υπάγεται Διοικητικά στην Πύλη από όπου και εξυπηρετείται.
Διοικητικές μεταβολές
Σήμερα, μετά τη τελευταία μεταβολή του 2010 (πρόγραμμα Καλλικράτης), η Ελάτη μαζί με τους οικισμούς Άγιο Γεώργιο ( 15 κ.), τους Βλατανέους ( 0 κ.), τη Βλάχα ( 0 κ.), τη Λιπιότα ( 3 κ.) και το Ξυλοχώριο ( 21 κ.) αποτελούν την τοπική κοινότητα Ελάτης ( 445 κ.), η οποία υπάγεται στη δημοτική ενότητα Αιθήκων του δήμου Πύλης της περιφερειακής ενότητας Τρικάλων.
Παραπομπές
Κατηγορία:Χωριά του νομού Τρικάλων Κατηγορία:Δήμος Πύλης
Μολπία
Στην ελληνική μυθολογία με το όνομα Μολπία είναι γνωστή μία θυγατέρα του Σκεδάσου από τη Βοιωτία. Η Μολπία ήταν αδελφή της Ιππούς. Καθώς γράφει ο Παυσανίας (Θ΄ 13, 5), οι Λακεδαιμόνιοι Φρουραρχίδας και Παρθένιος βίασαν τις δύο αδελφές. Από τη ντροπή τους η Ιππώ και η Μολπία αυτοκτόνησαν (απαγχονίσθηκαν). Ο Σκέδασος ζήτησε από τους Σπαρτιάτες να τιμωρήσουν τους δύο βιαστές. Μη μπορώντας όμως να το κατορθώσει, αυτοκτόνησε και αυτός, αφήνοντας κατάρες στους Σπαρτιάτες.
Πηγές
Μολπια
Παναγιώτης Μανιάς
Αγωνίστηκε στο φημισμένο κολέγιο UCLA, παράλληλα με τις σπουδές του, και στην ομάδα καλαθοσφαίρισης του Πανελληνίου και ήταν μέλος της «Χρυσής Πεντάδας» της δεκαετίας του 1950. Είχε ύψος 1,89 μέτρα και αγωνίζονταν κυρίως, στην θέση του ελ - σημερινός όρος: σμολ φόργουορντ, φημίζονταν για την ταχύτητα του, το πολύ μακρινό και υψηλό άλμα του, την ευστροφία του μέσα στο γήπεδο, και τις  πολύ γρήγορες αντιδράσεις  του. Διέθετε καλό σουτ, ενώ το ατού του ήταν ο  αιφνιαδιασμός. Κατέκτησε 3 πρωταθλήματα Ελλάδας (1953, 1955, 1957). Το 1953 και το 1955, κατέκτησε το πρωτάθλημα  χωρίς ήττα. Η ομάδα του Πανελληνίου το 1955 κέρδισε το πρωτάθλημα Ελλάδος με 84 πόντους κατά μέσο όρο, έναντι των αντιπάλων. Χαρακτηριστική ήταν η άνετη νίκη στον τελευταίο αγώνα, απέναντι  στην πανίσχυρη ομάδα του  Παναθηναϊκού με 105 - 74  στις 24/09/1955. Έχει κατακτήσει την πρώτη θέση σε διάφορα ευρωπαικά και ελληνικά τουρνουά, όπως το τουρνουά του Σαν Ρέμο, και  το το τουρνουά των Βρυξελλών, με αντιπάλους μεγάλες ομάδες της εποχής, όπως Ρεάλ Μαδρίτης, η Ολίμπια Μιλάνο και άλλες. Ο Παναγιώτης Μανιάς  εγκατέλειψε σχετικά   νωρίς την ενεργό του δράση  σε ηλικία 25 ετών περίπου, καθώς στις αρχές του  1957, έφυγε για τις  Η.Π.Α. για σπουδές,  όπου και παρέμεινε έως το  1970. Ενδιάμεσα στα 1957 επέστρεψε στην Ελλάδα, και  βοήθησε τον Πανελλήνιο  στην κατάκτηση του  πρωταθλήματος.
Με την Εθνική Ελλάδος σε 24 αγώνες και σημείωσε 183 πόντους (7,6 μ.ο.). Συμμετείχε στο  Ευρωμπάσκετ 1951, στους Μεσογειακούς Αγώνες 1951 και 1955 και στην Ολυμπιάδα του 1952.
Αργότερα υπήρξε μέλος της εθνικής ομάδας και στο αγώνισμα του μπριτζ, μετά απο την επιστροφή του στην Ελλάδα, παίρνοντας μέρος σε δύο Ολυμπιάδες, το 1976  και  το 1980 ενώ αρχικά διακρίθηκε και ως αθλητής στίβου, στο άλμα εις ύψος, με πάνω από  1,90, και στο άλμα εις  μήκος
Στις 8 Ιουλίου του 2020, βρέθηκε νεκρός σε παραλία. Αναγνωρίστηκε από την κόρη του και ο θάνατός του οφείλεται σε πνιγμό.
Εξωτερικοί σύνδεσμοι
Κατηγορία:Έλληνες αθλητές του άλματος εις ύψος Κατηγορία:Έλληνες καλαθοσφαιριστές Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές Πανελληνίου Κατηγορία:Έλληνες παίκτες του Μπριτζ Κατηγορία:Καλαθοσφαιριστές στους Μεσογειακούς Αγώνες 1951 Κατηγορία:Καλαθοσφαιριστές στους Μεσογειακούς Αγώνες 1955 Κατηγορία:Έλληνες αθλητές του άλματος εις μήκος Κατηγορία:Καλαθοσφαιριστές στους Θερινούς Ολυμπιακούς Αγώνες 1952 Κατηγορία:Αθλητές στους Θερινούς Ολυμπιακούς Αγώνες 1976
563
Η τρέχουσα σελίδα αφορά το έτος 563 κατά το Γρηγοριανό ημερολόγιο
Θάνατοι
Κατηγορία:Έτη
AMD
Ο όρος  AMD μπορεί να αναφέρεται:
564
Η τρέχουσα σελίδα αφορά το έτος 564 κατά το Γρηγοριανό ημερολόγιο
Θάνατοι
Κατηγορία:Έτη
Ευθύμιος Κοτζαμπασούλης
Ο Ευθύμιος Κοτζαμπασούλης (1880-1938) ήταν αρχιτέκτονας με καταγωγή από τη Ζώνη Βοΐου. Στην Κωνσταντινούπολη είχε έντονη φιλανθρωπική δράση μέσα στην ελληνική κοινότητα και διετέλεσε πρώτος πρόεδρος της Αδελφότητας «Ο Άγιος Σπυρίδων» (1904) και μέλος της εκκλησιαστικής επιτροπής της Θεοτόκου στο Βεφά της Κωνσταντινούπολης. Κατά την περίοδο που δραστηριοποιήθηκε στη Θεσσαλονίκη, υπήρξε ιδρυτικό µέλος και ταµίας του Συλλόγου Αρχιτεκτόνων Κωνσταντινουπόλεως στη Θεσσαλονίκη (έτος ίδρυσης 1924) και το γραφείο του βρισκόταν στο Μέγαρο Δρακούλη, μαζί με τους αρχιτέκτονες Συμεών Μυλωνά και Κωνσταντίνο Γιωτόπουλο.
Παραπομπές
Κατηγορία:Έλληνες αρχιτέκτονες
X-Men (σειρά ταινιών)
Η σειρά ταινιών X-Men είναι σειρά ταινιών βασισμένη στην ομάδα υπερηρώων X-Men, που δημιουργήθηκαν από τους Σταν Λι και Τζακ Κίρμπι και εκδίδονται από την Marvel Comics. Η 20th Century Fox αγόρασε τα δικαιώματα των ταινιών για τους χαρακτήρες το 1994 και, μετά από πολλές δοκιμές, ο Μπράιαν Σίνγκερ προσελήφθη για να σκηνοθετήσει την πρώτη ταινία και τη συνέχειά της, ενώ η τρίτη ταινία σκηνοθετήθηκε από τον Μπρετ Ράτνερ.
Αφού κάθε μία από τις ταινίες είχε μεγαλύτερες εισπράξεις από τον προκάτοχό της, κυκλοφόρησαν αρκετές spin-off ταινίες, συμπεριλαμβανομένων τριών ταινιών με τον Wolverine από το 2009 μέχρι το 2017, τεσσάρων prequels των X-Men από το 2011 μέχρι το 2019, δύο ταινιών με τον Deadpool το 2016 και το 2018, με την ταινία The New Mutants να ολοκληρώνει την σειρά το 2020.
Τζος Κάρτερ
Ο Τζόσουα «Τζος» Νέβιλ Κάρτερ (αγγλικά:Joshua "Josh" Neville Carter, γενν. στις 20 Νοεμβρίου 1986) είναι Αμερικανός επαγγελματίας καλαθοσφαιριστής, ο οποίος αγωνίζεται ως σμολ φόργουορντ/σούτινγκ γκαρντ για το ΠΑΟΚ.
Επαγγελματική σταδιοδρομία
Το καλοκαίρι του 2014, υπέγραψε με την Τουρκ Τέλεκομ του Πρωταθλήματος Τουρκίας.
Το καλοκαίρι του 2015, υπέγραψε με την Καρσίγιακα.
Στις 20 Ιουνίου 2016, υπέγραψε με τη Ντίναμο Σάσαρι για τη σεζόν 2016-17.